ინდიანა პეისერსის მთავარი მწვრთნელები
ინდიანა პეისერსი (ინგლ. Indiana Pacers) — პროფესიონალური საკალათბურთო კლუბი, რომელიც მდებარეობს შტატ ინდიანას ქალაქ ინდიანაპოლისის არეაში. პეისერსი მონაწილეობას იღებს ცენტრალური დივიზიონში, რომელიც აღმოსავლეთ კონფერენციას ეკუთვნის ნაციონალურ საკალათბურთო ასოციაციაში (NBA). პეისერსის საშინაო არენა - Bankers Life Fieldhouse, რომელსაც გუნდი WNBA გუნდთან, ინდიანა ფივერთან ერთან ინაწილებენ, რომელსაც ასევე ჰერბ სიმონი ფლობს. პეისერსმა თამაში 1967 წელს დაიწყო როგორც ამერიკის საკალათბურთო ასოციაციის (ABA) წევრი, სადაც მათ მოახერხეს 3 ჩემპიონის ტიტულის მოპოვება, რითაც ლიგაში მათი სახელი დატოვეს. 1976 წელს პეისერსი ABA-დან NBA-ში გადავიდა. გუნდის ისტორიაში 14 მთავარი მწვრთნელი იყო. პეისერსის პირველი მწვრთნელი იყო ლარი სტევერმენი, რომელიც 2 სეზონის გნამავლობაში ედგა სათავეში. ბობი ლეონარდი იყო გუნდის ყველა დროის ლიდერი რეგულარულ სეზონში ჩატარებული მატჩებით (985), ასევე ყველაზე მეტი რეგულარულ სეზონში გამარჯვებით (529), პლეი-ოფში ჩატარებული მატჩებით (116) და პლეი-ოფში გამარჯვებული მატჩებით (69). ლეონარდმა ასევე არის გუნდის ერთადერთი მწვრთნელი, რომელმაც ABA ჩემპიონის ტიტული მოიგო, რომელიც მის ანგარიშზე 3 არის (1970, 1972, 1973). ლარი ბირდი რომელიც პეისერსს 3 სეზონის განმავლობაში ედგა სათავეში, არის გუნდის ყველა დროის ლიდერი გამარჯვებების პროცენტული მაჩვენებლით .687. ბირდი არის ასევე ერთადერთი პეისერსის მთავარი მწვრთნელი, რომელმაც NBA აღმოსავლეთ კონფერენციის ფინალის ტიტული მოიგო, მაგრამ დამარცხდა 2000 წლის NBA ფინალში ლოს-ანჯელეს ლეიკერსის წინააღმდეგ. მელ დენიელსი არის ერთადერთი მწვრთნელი, რომელიც გუნდს 1 სეზონზე ნაკლები ედგა სათავეში. ჯეკ რემსი და ლარი ბრაუნი არიან პეისერსის მხოლოდ ის მწვრთნელები, რომლებიც კალათბურთის დიდების დარბაზში შევიდნენ როგორც მწვრთნელები. რემსი ასევე დასახელებული იქნა NBA ისტორიაში 10 საუკეთესო მწვრთნელს შორის. ჯეკ მაკინი და ლარი ბირდი არიან ის მწვრთნელები, რომლებმაც შეძლეს წლის მწვრთნელის ჯილდოს მოპოვება 1980-81 და 1997-98 წლების სეზონებში. დიკ ვერსაჩემ და ბირდმა NBA სამწვრთნელო კარიერა პეისერსში დაიწყეს.